253 pizzasteder jagter titlen som Danmarks Bedste Pizza 2021 i OpdagDanmarks årlige afstemning, og et nordjysk pizzeria er i den grad med i kampen om at vinde. Det drejer sig om Papa's Pizza & Kebab House i Skørping, som i skrivende stund er kun godt 30 stemmer fra den aktuelle nummer et på listen, Billund Pizza & Steak House. Hvert år kårer OpdagDanmark landets bedste oplevelser inden for en række kategorier, hvor folk via sms og app kan stemme på deres favoritter og være med til at bestemme, hvor man finder de bedste badehoteller, campingpladser, ishuse, burgers m.m. I år kåres Danmarks Bedste Pizza for anden gang. Afstemningen kører frem til torsdag d. 28. januar, hvor der kåres vindere for de fem regioner Nordjylland, Midtjylland, Sydjylland, Fyn og Sjælland, samt byerne København, Aarhus, Odense og Aalborg – og selvfølgelig en samlet vinder for hele Danmark.

Referat:
Et pizzaria i Skørping placerer sig indtil videre i toppen af konkurrencen.